เงินบาทเปิดตลาดเช้า 36.06 ทรงตัวจากเย็นวันศุกร์ เหตุไม่มีปัจจัยใหม่
เงินบาทเปิดตลาดเช้า 36.06 ทรงตัวจากเย็นวันศุกร์ เหตุไม่มีปัจจัยใหม่
28 ธ.ค. 2558

นักบริหารเงิน เปิดเผยว่า เงินบาทเปิดตลาดเช้านี้ที่ระดับ 36.06 บาท/ดอลลาร์ ทรงตัวในระดับใกล้เคียงกับช่วงเย็นวันศุกร์ เนื่องจากยังไม่มีปัจจัยใหม่ที่ชี้นำตลาดเข้ามา ประกอบกับตลาดปริวรรตเงินตราในต่างประเทศปิดทำการ
“เปิดตลาดทรงตัวใกล้เคียงกับช่วงเย็นวันศุกร์ เนื่องจากตลาดต่างประเทศปิดทำการ ยังไม่มีปัจจัยใหม่ๆที่ชี้นำตลาดเข้ามา” นักบริหารเงิน กล่าว
ปัจจัยที่ต้องจับตาดูวันนี้เป็นการประกาศภาวะการค้าต่างประเทศของไทยของกระทรวงพาณิชย์ แม้เมื่อวันศุกร์ธนาคารแห่งประเทศไทย(ธปท.) จะมองว่าอัตราการขยายตัวทางเศรษฐกิจในปีนี้จะดีขึ้น แต่ทิศทางเศรษฐกิจในปีหน้ายังคงต้องจับตาดูอย่างใกล้ชิด
นักบริหารเงิน ประเมินกรอบการเคลื่อนไหวของเงินบาทในวันนี้ไว้ที่ 36.08-36.15 บาท/ดอลลาร์
“วันนี้น่าจะเคลื่อนไหวในกรอบแคบๆ หากไม่มีปัจจัยใหม่เข้ามา” นักบริหารเงิน กล่าว